The World Factbook

The World Factbook, tai CIA World Factbook oli Yhdysvaltain keskustiedustelupalvelu CIA:n julkaisema maantieteellinen vuosikirja, jossa oli lyhyt esittely kaikista maailman maista. Koska teos oli Yhdysvaltain liittovaltion viranomaisten kustantama julkinen asiakirja, sen aineisto oli julkista omaisuutta, public domainia. Kirjan kaikkien versioiden julkaiseminen lopetettiin 4. helmikuuta 2026.

The World Factbook tunnettiin nimellä The National Basic Intelligence Factbook, jota vuodesta 1962 julkaistiin salaisena Yhdysvaltain hallituksen ja armeijan virkamiehille. Vuonna 1975 kirja tuli yleisön saataville painettuna. Vuonna 1981 sen nimi muutettiin ”The World Factbookiksi”, ja vuonna 1997 tietokirja siirtyi digitaaliseen muotoon. Kirjan aineisto koottiin lukuisista Yhdysvaltain liittovaltion virastoista ja lähteistä. Vuoden 2008 jälkeen kirjasta ei enää julkaistu kirjaa, vaan toimitus siirtyi päivittämään verkkoversiota.

The World Factbookin julkaiseminen lopetettiin helmikuussa 2026 ilman varoitusta tai tarkempaa perustelua. Sitä ennen CIA:n johtaja oli ilmoittanut haluavansa keskittää viraston toiminnan sen ydintehtäviin.

Kirjan toimituskunta ei ollut julkinen, vaan tiedon kirjan sisällöstä sille välittivät julkista kontaktipintaa edustavat yhteyshenkilöt. Näin ollen kirjan sisällöstä muutoin kuin suoranaisten asiavirheiden osalta ei ollut mahdollista keskustella. Kirjan luokittelut noudattivat Yhdysvaltain ulkopoliittisia linjauksia, mikä näkyi muun muassa Jugoslaviaa koskevien sivujen osalta ja Myanmarin nimittämisessä Burmaksi (Kts. vastaava englanninkielinen artikkeli).

 Kirja- ja verkkosivusto 
Kirjan verkkoversiossa olevia karttoja käytettiin runsaasti uudelleen, niin yksityisten henkilöiden kuin myös julkishallinnollisten organisaatioiden julkaisemassa aineistossa myös Yhdysvaltain ulkopuolella. Kirjan verkkoversiota päivitettiin useita kertoja vuodessa.

 Suomi The World Factbookissa 

Suomen osalta kirjassa muutoksia oli se, ettei Vasemmistoliittoa katsottu enää kommunistiseksi puolueeksi kuten SKP ja SKDL sekä se, että kirjaan tuli maininta alueellisista kiistoista. Karjala-kysymyksestä mainittiin, että Suomen hallituksella ei ole asiassa vaatimuksia. Verkkoversiossa saattoi olla ajoittain kirjoitusvirheitä suomenkielisten sukunimien osalta ja päivitys saattoi tulla melko myöhään. Kun Jyrki Katainen matkusti Yhdysvaltoihin ystävyyspuoluevierailulle republikaanisen puolueen luokse puheenjohtajana, oli verkkoversiossa maininta siitä, että Kokoomuksen puoluejohtaja on Ville Itälä. Kirjassa oli palautekanava mahdollisista virheistä tai muusta palautteesta CIA:n verkkosivuilla.

 Merkittävyys 
Koska The World Factbook oli julkaisijaansa liittyen julkista tiedustelutietoa, sitä saatettiin pitää () jonkinlaisena Yhdysvaltojen virallisia kantoja heijastelevana julkaisuna, vaikka sen kustantaja ei ollutkaan politiikkaa muotoileva liittovaltion virasto. Helposti verkosta saatavana ja kaikkien maiden osalta samankaltaisesti jäsenneltynä kirjan verkkosivusto oli helppo referenssi. Sen sisältämät kartat levisivät laajalti internetissä. Julkaisija CIA kuitenkin toivoi, että kun kirjan aineistoa käytetään, siihen viitattaisiin lähteenä.

 Lähteet 

 Aiheesta muualla 
The World Factbook  
The World Factbook: Suomi  

Luokka:Yhdysvaltain liittovaltion hallinto
Luokka:Yhdysvaltalaiset tietokirjat